Matkalaukkuun suositellaan laitettavaksi nimi, puhelinnumero
kansainvälisessä muodossa ja sähköpostiosoite. Voit laittaa myös
kohdeosoitteen eli lomalle mennessä esimerkiksi hotellin osoitteen.
Myös laukun sisälle kannattaa laittaa omat yhteystiedot ja tiedot
siitä mihin olet menossa. Jos nimilappu tarttuu johonkin tai muuten
irtoaa, niin sieltä lentokentän henkilökunta osaa ohjata laukun
oikealle omistajalle ja oikeaan paikkaan. Kovin isolla ei varsinkaan
kotiosoitetta suositella laukun ulkopuolelle laitettavaksi. Joskus
koti on tyhjennetty loman aikana, kun osoite on joutunut vääriin
käsiin.